
DR.30.9.2003 1 
 

MALAYSIA 

DEWAN RAKYAT 

Selasa, 30 September 2003 

Mesyuarat dimulakan pada pukul 10.00 pagi 

DOA 

 [Timbalan Yang di-Pertua (Dato’ Haji Muhamad bin Abdullah) 

mempengerusikan Mesyuarat] 

 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Datuk Seri Panglima Mohd. Salleh bin Tun Said [Kota Belud] minta Menteri  
Kewangan menyatakan prestasi atau tahap pelaksanaan etika urus tadbir korporat (code of 
corporate governance) bagi syarikat-syarikat yang berdaftar di Malaysia setakat ini. 

Timbalan Menteri Kewangan [Datuk Dr. Ng. Yen Yen]:  Tuan Yang di-Pertua, 
pengenalan Kod Tadbir Urus Korporat Malaysia pada bulan Mac 2000 merupakan satu 
langkah penting di dalam usaha kerajaan untuk meningkatkan taraf tadbir urus korporat di 
negara ini.  Ingin saya memaklumkan di sini bahawa Malaysia merupakan antara negara 
terawal di rantau ini yang memperkenalkan kod tadbir urus korporat yang komprehensif.  
Sebagai latar belakang, pengenalan Kod Tadbir Urus Korporat Malaysia merupakan 
sebahagian daripada pelaksanaan cadangan-cadangan Jawatankuasa Kewangan 
mengenai tadbir urus korporat yang ditubuhkan pada tahun 1998.   

Secara amnya, komitmen pihak kerajaan terhadap usaha untuk mengukuhkan 
taraf tadbir urus korporat di Malaysia jelas dilihat atas segala pembaharuan yang 
dilaksanakan sejak penubuhan jawatankuasa kewangan mengenai tadbir urus korporat.  Ini 
meliputi antaranya ialah:  

• menerbitkan Kod Tadbir Urus Korporat Malaysia; 

• pindaan undang-undang sekuriti untuk menjelaskan rangka kawal 
selia bagi prospektus - Julai 2000; 

• menubuhkan badan pengawas pemegang saham minoriti - Ogos 
2000; 

• penerbitan kehendak-kehendak penyenaraian Bursa Saham Kuala 
Lumpur; 

• pengenalan skim merit-de-merit oleh pihak Suruhanjaya Sekuriti di 
dalam meluluskan cadangan korporat - April 2003; 

• pengenalan peruntukan ‘whistleblowing’ di dalam undang-undang 
sekuriti yang mengehendaki pihak-pihak tertentu seperti juruaudit 
dan Ketua Pengawal Eksekutif untuk melaporkan kepada pihak SC 
sebarang pelanggaran undang-undang sekuriti.  Baru-baru ini, 
pindaan tersebut telah melalui bacaan bagi kali yang kedua di Dewan 
Rakyat.   

Tuan Yang di-Pertua, kod tersebut bertujuan menerangkan prinsip-prinsip dan 
amalan-amalan terbaik terhadap struktur dan proses yang harus dilakukan oleh syarikat-
syarikat tempatan ke arah mencapai satu rangka kerja tadbir urus korporat yang baik.  
Secara khususnya, kod tersebut menumpukan perhatian terhadap isu-isu seperti komposisi 
lembaga pengarah, prosedur untuk melantik pengarah baru, ganjaran kepada pengarah, 
fungsi serta mandat lembaga pengarah dan jawatankuasa-jawatankuasa lembaga 

  



MALAYSIA DEWAN RAKYAT Selasa, 30 September 2003 Mesyuarat dimulakan pada pukul 10.00 pagi DOA [Timbalan Yang di-Pertua (Dato' Haji Muhamad bin Abdullah) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Datuk Seri Panglima Mohd. Salleh bin Tun Said [Kota Belud] minta Menteri Kewangan menyatakan prestasi atau tahap pelaksanaan etika urus tadbir korporat (code of corporate governance) bagi syarikat-syarikat yang berdaftar di Malaysia setakat ini. Timbalan Menteri Kewangan [Datuk Dr. Ng. Yen Yen]: Tuan Yang di-Pertua, pengenalan Kod Tadbir Urus Korporat Malaysia pada bulan Mac 2000 merupakan satu langkah penting di dalam usaha kerajaan untuk meningkatkan taraf tadbir urus korporat di negara ini. Ingin saya memaklumkan di sini bahawa Malaysia merupakan antara negara terawal di rantau ini yang memperkenalkan kod tadbir urus korporat yang komprehensif. Sebagai latar belakang, pengenalan Kod Tadbir Urus Korporat Malaysia merupakan sebahagian daripada pelaksanaan cadangan-cadangan Jawatankuasa Kewangan mengenai tadbir urus korporat yang ditubuhkan pada tahun 1998. Secara amnya, komitmen pihak kerajaan terhadap usaha untuk mengukuhkan taraf tadbir urus korporat di Malaysia jelas dilihat atas segala pembaharuan yang dilaksanakan sejak penubuhan jawatankuasa kewangan mengenai tadbir urus korporat. Ini meliputi antaranya ialah: * menerbitkan Kod Tadbir Urus Korporat Malaysia; * pindaan undang-undang sekuriti untuk menjelaskan rangka kawal selia bagi prospektus- Julai 2000; * menubuhkan badan pengawas pemegang saham minoriti- Ogos 2000; * penerbitan kehendak-kehendak penyenaraian Bursa Saham Kuala Lumpur; * pengenalan skim merit-de-merit oleh pihak Suruhanjaya Sekuriti di dalam meluluskan cadangan korporat- April 2003; * pengenalan peruntukan 'whistleblowing' di dalam undang-undang sekuriti yang mengehendaki pihak-pihak tertentu seperti juruaudit dan Ketua Pengawal Eksekutif untuk melaporkan kepada pihak SC sebarang pelanggaran undang-undang sekuriti. Baru-baru ini, pindaan tersebut telah melalui bacaan bagi kali yang kedua di Dewan Rakyat. Tuan Yang di-Pertua, kod tersebut bertujuan menerangkan prinsip-prinsip dan amalan-amalan terbaik terhadap struktur dan proses yang harus dilakukan oleh syarikat- syarikat tempatan ke arah mencapai satu rangka kerja tadbir urus korporat yang baik. Secara khususnya, kod tersebut menumpukan perhatian terhadap isu-isu seperti komposisi lembaga pengarah, prosedur untuk melantik pengarah baru, ganjaran kepada pengarah, fungsi serta mandat lembaga pengarah dan jawatankuasa-jawatankuasa lembaga.